**LIKOVNA KULTURA**

***NASTAVNO PODRUČJE: Stvaralaštvo i produktivnost***

ISHOD:

**OŠ LK A.3.1.**

Učenik likovnim i vizualnim izražavanjem interpretira različite sadržaje.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Učenik u stvaralačkom procesu i izražavanju koristi:
* likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)
* iskustvo usmjerenog opažanja
* doživljaj temeljen na osjećajima, iskustvu, mislima i informacijama
* slobodne asocijacije na temelju poticaja.

**ZADOVOLJAVAJUĆA** **RAZINA USVOJENOSTI**

* Učenik likovnim i vizualnim izražavanjem interpretira različite doživljaje i sadržaje koristeći likovni jezik i slobodne asocijacije.

**DOBRA RAZINA USVOJENOSTI**

* Učenik likovnim i vizualnim izražavanjem interpretira različite doživljaje i sadržaje koristeći likovni jezik i udaljene slobodne asocijacije.

**VRLO DOBRA RAZINA USVOJENOSTI**

* Učenik likovnim i vizualnim izražavanjem interpretira različite doživljaje i sadržaje koristeći likovni jezik i udaljene slobodne asocijacije povremeno u odmaku od uobičajenih rješenja.

**IZNIMNA RAZINA USVOJENOSTI**

* Učenik likovnim i vizualnim izražavanjem interpretira različite doživljaje i sadržaje koristeći likovni jezik i udaljene slobodne asocijacije u odmaku od uobičajenih rješenja.

ISHOD:

**OŠ LK A.3.2.**

Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Učenik istražuje likovne materijale i postupke u svrhu izrade likovnog uratka.
* Uočava i izražava osobitosti likovnih materijala i postupaka pri njihovoj upotrebi.
* Demonstrira fine motoričke vještine (preciznost, usredotočenje, koordinacija prstiju i očiju, sitni pokreti).

**ZADOVOLJAVAJUĆA** **RAZINA USVOJENOSTI**

* Učenik uporabljuje likovne materijale i postupke u svrhu izrade svog likovnog rada. Pokazuje nizak stupanj preciznosti, djelomične kontrole materijala i izvedbe s minimumom detalja.

**DOBRA RAZINA USVOJENOSTI**

* Učenik uporabljuje likovne materijale i postupke u svrhu izrade svog likovnog rada. Pokazuje zadovoljavajući stupanj preciznosti, kontrole materijala i izvedbe detalja.

**VRLO DOBRA RAZINA USVOJENOSTI**

* Učenik uporabljuje likovne materijale i postupke u svrhu izrade svog likovnog rada. Pokazuje dosljednost te zadovoljavajući stupanj preciznosti, kontrole materijala i izvedbe detalja.

**IZNIMNA RAZINA USVOJENOSTI**

* Učenik uporabljuje likovne materijale i postupke u svrhu izrade svog likovnog rada povremeno istražujući postupke i mogućnosti tehnika. Pokazuje dosljednost te zadovoljavajući stupanj preciznosti, kontrole materijala i izvedbe detalja.

ISHOD:

**OŠ LK A.3.3.**

Učenik u vlastitome radu koristi tehničke i izražajne mogućnosti (novo)

medijskih tehnologija.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Učenik digitalnim fotoaparatom (digitalni fotoaparat, pametni telefon) bilježi sadržaje iz okoline koristeći znanje o likovnom jeziku i drugim likovnim pojmovima.
* Zabilježene sadržaje interpretira u vlastitom vizualnom radu.

**ZADOVOLJAVAJUĆA** **RAZINA USVOJENOSTI**

* Uz pomoć učitelja učenik digitalnom kamerom bilježi sadržaje iz vlastite okoline primjenjujući osnovna znanja o kadru.

**DOBRA RAZINA USVOJENOSTI**

* Učenik primjenjuje osnovne izražajne mogućnosti likovnog jezika (kadar) pri bilježenju sadržaja iz vlastite okoline digitalnom kamerom.

**VRLO DOBRA RAZINA USVOJENOSTI**

* Učenik primjenjuje izražajne mogućnosti likovnog jezika (kadar i plan) pri bilježenju sadržaja iz vlastite okoline digitalnom kamerom.

**IZNIMNA RAZINA USVOJENOSTI**

* Učenik na originalan način primjenjuje različite izražajne mogućnosti likovnog jezika (kadar i plan) pri bilježenju sadržaja iz vlastite okoline digitalnom kamerom.

***NASTAVNO PODRUČJE: Doživljaj i kritički stav***

ISHOD:

**OŠ LK B.3.1.**

Učenik povezuje likovno i vizualno umjetničko djelo s osobnim doživljajem, likovnim jezikom i tematskim sadržajem djela.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Učenik opisuje osobni doživljaj djela i povezuje ga s vlastitim osjećajima, iskustvom i mislima.
* Učenik opisuje:
* materijale i postupke
* likovne elemente i kompozicijska načela
* tematski sadržaj djela (motiv, teme, asocijacije).

**ZADOVOLJAVAJUĆA** **RAZINA USVOJENOSTI**

* Učenik prepoznaje osnovne tematske i likovne ili vizualne sadržaje (likovni jezik, materijali, primjeri iz okoline) povremeno stvarajući poveznice s osobnim doživljajem.

**DOBRA RAZINA USVOJENOSTI**

* Učenik opisuje detalje i karakteristike tematskih i likovnih ili vizualnih sadržaja (likovni jezik, materijali, primjeri iz okoline) stvarajući poveznice s osobnim doživljajem.

**VRLO DOBRA RAZINA USVOJENOSTI**

* Učenik opisuje veći broj detalja i karakteristika tematskih i likovnih ili vizualnih sadržaja (likovni jezik, materijali, primjeri iz okoline) stvarajući poveznice s osobnim doživljajem.

**IZNIMNA RAZINA USVOJENOSTI**

* Učenik precizno opisuje veći broj detalja i karakteristika tematskih i likovnih ili vizualnih sadržaja (likovni jezik, materijali, primjeri iz okoline) stvarajući poveznice s osobnim doživljajem.

ISHOD:

**OŠ LK B.3.2.**

Učenik uspoređuje svoj likovni ili vizualni rad i radove drugih učenika te opisuje vlastiti doživljaj stvaranja.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza motiva te originalnosti i uloženog truda.
* Učenik prepoznaje poticaj, osnovnu ideju/poruku te način na koji je to izraženo u likovnom ili vizualnom radu.
* Učenik prepoznaje da je zadani likovni/vizualni problem moguće riješiti na više (jednakovrijednih) načina.
* Učenik prepoznaje razinu osobnog zadovoljstva u stvaralačkom procesu.

**ZADOVOLJAVAJUĆA** **RAZINA USVOJENOSTI**

* Učenik opisuje vlastiti doživljaj stvaranja, uspoređuje svoj likovni ili vizualni rad i radove drugih učenika prepoznajući upotrebu likovnog jezika, likovnih materijala, prikaza teme ili motiva.

**DOBRA RAZINA USVOJENOSTI**

* Učenik opisuje vlastiti doživljaj stvaranja, uspoređuje svoj likovni ili vizualni rad s radovima drugih učenika prema upotrebi likovnog jezika, materijala, prikaza teme ili motiva; prepoznaje različite mogućnosti rješavanja istog likovnog ili vizualnog problema.

**VRLO DOBRA RAZINA USVOJENOSTI**

* Učenik opisuje vlastiti doživljaj stvaranja, uspoređuje svoj likovni ili vizualni rad s radovima drugih učenika prema maštovitosti upotrebe likovnog jezika, materijala, prikaza teme ili motiva; prepoznaje različite mogućnosti rješavanja istog likovnog ili vizualnog problema.

**IZNIMNA RAZINA USVOJENOSTI**

* Učenik opisuje vlastiti doživljaj stvaranja, uspoređuje svoj likovni ili vizualni rad s radovima drugih učenika prema maštovitosti upotrebe likovnog jezika, materijala, prikaza teme ili motiva; samostalno ukazuje na različite mogućnosti rješavanja istog likovnog ili vizualnog problema.

***NASTAVNO PODRUČJE: Umjetnost u kontekstu***

ISHOD:

**OŠ LK C.3.1.**

Učenik opisuje i u likovnom i vizualnom radu interpretira kako je oblikovanje vizualne okoline povezano s aktivnostima namjenama koje se u njoj odvijaju.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Likovnim i vizualnim izražavanjem učenik:
* uočava na koji način prostornom organizacijom čovjek prilagođava svoj životni prostor prirodnom okruženju i svojim potrebama te izrađuje plan i maketu mjesta
* opisuje i u crtežu ili maketi varira oblik uporabnog predmeta vezanog uz njegove svakodnevne aktivnosti
* razlikuje različite tipove vizualnih znakova u okolini te oblikuje piktograme vezane uz svakodnevne aktivnosti.

**ZADOVOLJAVAJUĆA** **RAZINA USVOJENOSTI**

* Učenik izrađuje plan i/ili maketu mjesta koristeći zadane elemente; uočava i u vlastitome radu interpretira neke osobine uporabnih predmeta i vizualnih znakova koristeći zadane elemente.

**DOBRA RAZINA USVOJENOSTI**

* Učenik izrađuje plan i/ili maketu mjesta s manjim brojem detalja; uočava i u vlastitome radu interpretira različite osobine uporabnih predmeta i vizualnih znakova.

**VRLO DOBRA RAZINA USVOJENOSTI**

* Učenik izrađuje plan i/ili maketu mjesta s većim brojem detalja; u vlastitome radu varira interpretira različite osobine uporabnih predmeta i vizualnih znakova te uočava povezanost njihovog oblika i namjene.

**IZNIMNA RAZINA USVOJENOSTI**

* Učenik izrađuje precizan plan i/ili maketu mjesta s velikim brojem detalja; u vlastitome radu varira različite osobine uporabnih predmeta i vizualnih znakova te opisuje povezanost njihovog oblika i namjene.

ISHOD:

**OŠ LK C.3.2.**

Učenik povezuje umjetničko djelo s iskustvima iz svakodnevnog života te društvenim kontekstom.

KVALITATIVNI OPISIVAČI UČENIKOVIH KOMPETENCIJA (bilješke kojima se iskazuje procjena napredovanja učenika)

* Učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života.
* Učenik prepoznaje i imenuje različite sadržaje iz svoje okoline kao produkt likovnog ili vizualnog izražavanja (umjetničko djelo; spomenik).
* Učenik opisuje djela kulturne i tradicijske baštine svog kraja te nalazi poveznice s društvenim kontekstom u kojem su nastala (način života, običaji).

**ZADOVOLJAVAJUĆA, DOBRA, VRLO DOBRA, IZNIMNA** **RAZINA USVOJENOSTI**

* Učenik povezuje vizualni i likovni te tematski sadržaj umjetničkog djela s iskustvom iz svakodnevnog života te društvenim kontekstom.
* Opisuje djela kulturne baštine iz različitih krajeva i kultura.